text: Vejle og Fredericia delte
  28 april 2013 kl. 16.50
  Fredericia spillede 1-1 mod naboerne fra Vejle i første division i fodbold søndag eftermiddag.
  Dermed missede Vejle en gylden chance for at komme på førstepladsen - oven i købet med en kamp mindre end FC Vestsjællanbd.
  Nu måtte Vejle i stedet nøjes med uafgjort for øjnene af knap 1700 tilskuere i Fredericia. Hjemmeholdet bragte sig foran i det 25. minut ved 
  Anders K. Jacobsen. Andreas Albers udlignede knap 10 minutter senere for Vejle.
  FC Vestsjælland spillede også uafgjort - 0-0 mod AB.
  